open-index/open-wikipedia-markdown huggingface dataset:
Andrej Kmeč

**Andrej Kmeč** (* 24. júl 1977) je bývalý slovenský hokejový útočník. 

## Klubový hokej

S hokejom začínal v HK Nitra, za svoj hráčsky vzor považuje Jozefa Stümpela. V najvyššej súťaži debutoval v ročníku 1995/96. Sezóny 2001/02 a 2003/03 pôsobil v Dukle Trenčín, nasledujúcu začal v Nitre, jej záver odohral v Trenčíne. Ďalšie tri roky bol opäť hráčom HK Nitra. Počas základnej časti ročníka 2006/07 strelil 21 gólov a zaznamenal 23 asistencií. 

Pred ďalšou sezónou podpísal dvojročný kontrakt s HC Slovan Bratislava. Vzhľadom na prebytok útočníkov v Slovane ho vedenie 20. novembra 2007 poslalo do Nitry na mesačné hosťovanie – paradoxne v ten istý deň sa zranil Marek Uram, ktorý tak musel byť nahradený niektorým z juniorov. 31. januára 2008 bol opäť poslaný na hosťovanie – do poľského mužstva Cracovia Krakov. Jeho spoluhráčmi boli ďalší slovenskí hokejisti Vladimír Búřil, Jozef Mihálik a Rudolf Verčík. Klub získal majstrovský titul po finálovom víťazstve nad GKS Tychy 4:2 na zápasy.

Následne hral znova za Nitru, bol kapitánom mužstva. 13. septembra 2009 počas 2. kola proti HC Košice sa mu po zrážke s Petrom Mikušom pretrhol bočný väz na pravom kolene a absolvoval operáciu. V závere ročníka pôsobil v HC Topoľčany a HK Dukla Michalovce (1. SHL). Nasledujúcu sezónu odohral vo francúzskej Ligue Magnus v klube Bisons de Neuilly-sur-Marne, mužstvo prehralo v baráži a vypadlo z najvyššej súťaže. Ďalšie dva ročníky pôsobil opäť v HK Nitra, od januára 2014 však nehral kvôli zraneniu chrbta. Po sezóne ukončil aktívnu kariéru a stal sa asistentom trénera Antonína Stavjaňu.

### Klubová štatistika

## Reprezentácia
V slovenskej reprezentácii odohral **7** zápasov, strelil **1** gól. Bol súčasťou predbežnej nominácie na MS 2007, tesne pred šampionátom ho tréner Július Šupler vyradil.

## Poznámky a referencie

## Externé odkazy
* 
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Hráči HK Nitra
Kategória:Hráči HC Slovan Bratislava
Kategória:Hráči MHK Dubnica nad Váhom
Kategória:Hráči HK Trebišov
Kategória:Hráči HC Topoľčany
Kategória:Hráči HK Dukla Michalovce
Kategória:Hráči Comarch Cracovia
Medzinárodná zmluva

**Medzinárodná zmluva** je dohoda dvoch alebo viacerých subjektov medzinárodného práva, ktorá má medzinárodno-právne účinky a riadi sa medzinárodným právom. Medzinárodné zmluvy spolu s medzinárodnými obyčajmi sú hlavnými prameňmi medzinárodného práva.

Doterajšie medzinárodné obyčaje, týkajúce sa medzinárodných zmlúv, boli kodifikované a doplnené vo Viedenskom dohovore o zmluvnom práve z roku 1969. Tento dohovor sa ale týka len zmlúv uzavretých písomnou formou. Na iné zmluvy sa stále aplikujú medzinárodné obyčaje.

## Delenie zmlúv
Medzinárodné zmluvy delíme hlavne na základe týchto kritérií.

### Podľa počtu subjektov
Poďla počtu subjektov, ktoré sú zmluvnými stranami, rozlišujeme zmluvy bilaterálne (dvojstranné) a multilaterálne (mnohostranné) alebo tiež oblastné a univerzálne (ak sú zmluvnými stranami všetky štáty).

### Podľa formy
Štáty v zásade vždy uzatvárajú zmluvy v písomnej forme. Teoreticky však nič nebráni tomu, aby boli zmluvy uzatvárane aj bez písomnej formy (zmluvy tacitné). Tu ale zmluva nevzniká tichým, resp. mlčky prejaveným súhlasom, ale zmluva je tu výsledkom reálneho vzájomného správania sa strán. Tacitná zmluva končí, kedykoľvek strany navzájom prestanú plniť záväzky. 

Tzv. gentlemenské dohody ako dohody čestné nemajú právnu záväznosť, zakladajú záväzok len morálny. Nie sú teda medzinárodnými zmluvami. Môže ísť napríklad o dohody medzi štátnikmi, ktorí však v danom prípade konali ako súkromné osoby, nie ako štátne orgány. V prípade, že boli ich rokovania doprevádzané tiež rokovaniami na úrovni oficiálnej, toto rokovanie na oficiálnej úrovni môže dať vzniknúť zmluve tacitnej.

Podľa formy tiež môžeme rozlišovať zmluvy tajné a verejné. Ďalej zmluvy v úplnej forme a v zjednodušenej forme; zmluvy prezidentské, vládne a rezortné.

### Podľa možnosti pristúpenia
Podľa možnosti pristúpenia delíme zmluvy na otvorené, polootvorené a uzavreté. K otvoreným zmluvám môžu pristúpiť aj iné štáty. K polootvoreným zmluvám môžu iné štáty pristúpiť len po splnení určitých špecialne vymedzených podmienok (napr. Zmluva o EÚ). K uzavretým zmluvám ďalšie štáty pristúpiť nemôžu.

### Podľa obsahu
Podľa obsahu môžeme deliť zmluvy na politické a hospodárske, rovné a nerovné, mierové a vojnové, právotvorné a kontraktuálne, s jednorazovým plnením a s opakujúcim sa plnením.

### Podľa doby trvania
Podľa doby trvania je možné rozlišovať medzi zmluvami krátkodobými, dlhodobými, časovo neobmedzenými, ale tiež medzi zmluvami predbežnými a definitívnymi.

Kategória:Medzinárodné právo
Kategória:Medzinárodné zmluvy
Kategória:Stavebné právo
Deuterokánonický spis

**Deuterokánonický spis** je taký biblický spis, ktorý je súčasťou kánonu Svätého písma v Katolíckej cirkvi (spolu s protokánonickými spismi), ale ktorého kánonickosť nebola od začiatku a všade uznávaná. Medzi katolícke deuterokánonické spisy patria niektoré spisy Starého zákona a aj niekoľko spisov Nového zákona.

## Starý zákon
Medzi starozákonné katolícke deuterokanonické spisy patria:
* Kniha Tobiáš
* Kniha Judita
* Kniha Ester - deuterokánonické sú tieto dodatky: 10,4-16,24 (kde z toho: 10,4-11,1 je záver knihy; 11,2-12,6 patrí na začiatok knihy; 13,1-7 patrí k 3,13; 13,8-14,19 patrí k 4, 17; 15,1-3 patrí k 4,8; 15,4-19 patrí k 5,1; 16,1-24 patrí k 8,12)
* Kniha múdrosti
* Kniha Sirachovcova
* Kniha proroka Barucha
* Kniha proroka Daniela - deuterokánonické sú tieto dodatky: 3,24-45; 3,46-90; 3,46-90; celá hlava 13; celá hlava 14
* Prvá kniha Machabejcov
* Druhá kniha Machabejcov

Starozákonné deuterokánonické spisy Katolícka cirkev rešpektuje ako súčasť biblického kánonu ale nie sú súčasťou palestínskeho kánonu uznávaného Židmi a protestantmi. Protestanti ich zaraďujú medzi apokryfy.

## Nový zákon
Novozákonné katolícke deuterokánonické spisy sú:
* List Hebrejom
* Jakubov list
* Druhý Petrov list
* Druhý Jánov list
* Tretí Jánov list
* Júdov list
* Zjavenie apoštola Jána

Novozákonné deuterokánonické spisy sa, na rozdiel od starozákonných, nachádzajú aj v protestantskom kánone.

## Terminológia
Pretože existujú rozdiely medzi cirkvami v poňatí biblického kánonu, existuje tiež rozdiel v používaní slov, označujúcich neskoré starozákonné spisy. Spisy označované ako deuterokanonické (v protestantskej terminológii apokryfné) označujú pod rôznymi pojmami ako súčasť Biblie najmä stúpenci katolíckej dokríny. Protestantizmus deuterokanonické knihy Starého zákona nikdy neprijal. Azda s výnimkou anglikánskej a episkopálnej cikrvi, i keď je diskutabilné či by sa anglikánska cirkev mala radiť k protestantskému táboru. Zaradenie apokryfných kníh do kánonu siaha až k Rímskej synode roku 382. Pre prehľad jednotlivých kníh a ich zaradenie v rôznych církvách pozri heslo Apokryf.

Väčšina rukopisov Septuaginty (ktorá obsahuje Starý zákon) obsahuje spisy označované ako deuterokanonické. Tie boli rovnako ako spisy novozákonné spísané v gréčtine, niektoré zrejme pôvodne hebrejsky, ale pôvodný text bol stratený. Až archeologické nálezy 20. storočia tieto pôvodné fragmenty odhalili, napr. 2/3 knihy Sirachovec.

Použitie pojmu „apokryf“ (ktorý pre deuterokánonické knihy používajú protestanti) implikuje, že pojednávaný spis nemá v skutočnosti do Biblie byť zaraďovaný. Existuje tiež problém rozdielu v chápaní pojmu apokryf pri apokryfoch starozákonných a novozákonných. Pre akademické použitie sa preto pre korpus uvedených kníh väčšinou doporučuje (pozri Society of Biblical Literature) namiesto pomenovania „apokryf“ použitie pojmu „deuterokanonická literatúra“.

Gréckym ekvivalentom pre deuterokánonické knihy je termín *anaginoskomena*.

## Referencie

## Literatúra
* 

## Pozri aj
* Biblický kánon
* Apokryf

Kategória:Starý zákon
Marek Kolba

**Marek Kolba** (* 14. január 1980, Poprad) je slovenský hokejista. Meria 186 cm, váži 87 kg.

## Klubový hokej
V sezóne 2006/07 pôsobí v klube HC Slovan Bratislava, kde hráva na pozícii ľavého obrancu.

### Štatistiky

*(štatistické údaje z [[26. septembra]] [[2006]])*

## Reprezentácia
V slovenskom drese odohral **2** zápasy, zatiaľ neskóroval.

## Externé odkazy
* 

Kategória:Narodenia v 1980
Kategória:Žijúci ľudia
Kategória:Osobnosti z Popradu
Kategória:Slovenskí hokejisti
Spomienky na budúcnosť

**Spomienky na budúcnosť** je kontroverzná kniha, ktorú napísal v roku 1968 Erich von Däniken.
## Obsah

Je zameraná na teóriu, že mnoho technológií starovekých civilizácií bolo prinesených na Zem cestovateľmi z vesmíru, ktorí boli vítaní ako bohovia. Medzi príkladmi, ktoré autor uvádza ako dôkazy svojich teórií, sú napríklad staré turecké mapy ukazujúce Zem, ako je videná z vesmíru, pričom sa zdá, že mapa bola vytvorená nad Mexikom Mayskou civilizáciou. Medzi najkontroverznejšie závery patrí tvrdenie, že biblické postavy boli inšpirované mimozemštanmi a ľudia získali ich vysokú inteligenciu párením s nimi.

## Kritika
Väčšina vedcov a historikov neprijalo Dänikenove tvrdenia vážne, pričom argumentovali, že autor napísal knihu založenú na chybných, pseudovedeckých údajoch, pričom o niektorých sa neskôr ukázalo, že sú zavádzajúce alebo dokonca vykonštruované a často nelogicky predpokladané.

Kategória:Literatúra vo Švajčiarsku
Kategória:Paleoastronautika
Kategória:Sfilmované knihy
Ján Kobezda

**Ján Kobezda** (* 31. júl 1975, Ilava – † 27. január 2017, Trenčín) bol slovenský hokejový obranca. Venoval sa najmä defenzívnym činnostiam, pričom ťažil zo svojej robustnej postavy. Po ukončení hráčskej kariéry pôsobil ako tréner.

## Klubový hokej
K hokeju ho (rovnako ako brata Michala) priviedol otec, niekdajší hokejový brankár. Začínal hrať v klube Dubnice, bol člen tímu starších žiakov, ktorý vybojoval titul majstra Slovenska (spolu s bratom a Pavlom Demitrom).
 V seniorskom mužstve debutoval v ročníku  1993/94 v 1. SHL, klub postúpil do slovenskej extraligy po dramatickom boji s Banskou Bystricou. V Dubnici pôsobil aj ďalšie tri extraligové roky. Sezónu 1997/98 odohral v rámci základnej vojenskej služby v Dukle Trenčín. 

Nasledujúce dva roky hral v nižších zámorských súťažiach, v prvej sa dostal do výberu All Stars ECHL. Ročník 2000/01 pôsobil opäť v Dukle Trenčín, jeho mužstvo vyradilo v semifinále play-off Slovan Bratislava, vo finále podľahlo Zvolenu. So 127 minútami patril k najtrestanejším hráčom. Pred ďalšou sezónou ho angažoval fínsky klub IFK Helsinki (SM-liiga), vedenie ho ešte pred štartom súťaže poslalo na hosťovanie do Ilves Tampere], kvôli nesplnenej kvóte piatich zahraničných hráčov.

Už po piatich zápasoch si bolestivo poranil slabiny a v Helsinkách podstúpil operáciu, sezóna sa tak pre neho skončila.

Ďalší rok začal v Slovane Bratislava, po desiatich stretnutiach však ohlásil pre dlhotrvajúce problémy s bedrovými kĺbmi koniec kariéry.

Následne pôsobil ako tréner tri roky na Islande, kde viedol mužstvo Skautafélag Akureyrar. V ročníku 2013/14 dosiahol majstrovský titul s juniorským mužskom Dukly Trenčín. Od apríla 2015 bol generálnym manažérom Dukly Trenčín, v sezóne 2015/16 bol zároveň hlavným trénerom. 4. januára 2017 sa opäť stal aj hlavným trénerom, keď nahradil Josefa Tureka. 27. januára 2017 počas ranného rozkorčuľovania pociťoval nevoľnosť. Po následnom prevoze do trenčianskej nemocnice zomrel na následky infarktu.

### Klubová štatistika

## Reprezentácia
Reprezentoval na ME C 18 v roku 1993. V seniorskej reprezentácii odohral dva zápasy, keď ho v októbri 1995 nominoval tréner Július Šupler na turnaj štyroch krajín v Taliansku, neskóroval.

## Rodina
Od roku 1999 bol ženatý s Annou Homerovou.

Má dcéru Barboru, ktorá sa v roku 2025 vydala za svojho dlhodobého priateľa Jozefa a syna Jana. 

## Referencie

## Externé odkazy
* 
* 

Kategória:Osobnosti z Dubnice nad Váhom
Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí hokejoví funkcionári
Kategória:Slovenskí hokejoví tréneri
Kategória:Hráči MHK Dubnica nad Váhom
Kategória:Hráči HK Púchov
Kategória:Hráči HC Slovan Bratislava
Kategória:Hráči Dukly Trenčín
Kategória:Hokejisti Ilves Tampere
Kategória:Úmrtia na infarkt myokardu
Andrej Kollár

**Andrej Kollár** (* 12. január 1977) je bývalý slovenský hokejový útočník, v rokoch 20112013 generálny manažér Dukly Trenčín.

## Klubový hokej
Hokej začal hrať v klube VTJ Topoľčany, neskôr pôsobil v Slovane Bratislava, ŠKP Poprad, HK 36 Skalica, Nitre. Od sezóny 2006/07 hrával za Duklu Trenčín. Počas nasledujúceho ročníka klub vypadol v semifinále so Slovanom Bratislava, Kollár ešte v priebehu play-off podpísal kontrakt na dve sezóny s českým extraligovým mužstvom RI Okna Zlín, pričom išlo o jeho prvé zahraničné angažmán. V priebehu nasledujúceho ročníka sa vrátil do Dukly Trenčín. Počas sezóny 2010/11 odišiel na hosťovanie do Nitry. Koncom januára 2011 ukončil kvôli zdravotným problémom aktívnu kariéru. Následne sa stal generálnym manažérom Dukly Trenčín, keď nahradil Eduarda Hartmanna.

15. apríla 2013 z tejto funkcie odstúpil. 

## Reprezentácia
V slovenskej reprezentácii odohral **26** zápasov, strelil **7** gólov. Nosil dres číslo 72.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na na svetový šampionát v Rige. Strelil dva góly v oslabení, Rusku (keď využil chybu Malkina v rozohrávke) a Švédsku v dôležitom zápase nadstavbovej časti.

### [[Majstrovstvá sveta v ľadovom hokeji 2008|MS 2008]]
Bol členom reprezentačného výberu Júliusa Šuplera na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Kollár zaznamenal na šampionáte jeden gól.

### Štatistika na [[Majstrovstvá sveta v ľadovom hokeji|MS]]

## Referencie

## Externé odkazy
Andrej Kollár na eliteprospects.com

Kategória:Slovenskí hokejisti
Kategória:Účastníci MS v hokeji 2006
Kategória:Účastníci MS v hokeji 2008
Kategória:Hráči HC Slovan Bratislava
Kategória:Hráči HK Skalica
Kategória:Hráči Dukly Trenčín
Kategória:Hráči HK Nitra
Ivan Koložváry

**Ivan Koložváry** (* 16. február 1983, Ilava) je slovenský hokejový útočník hrajúci na pozícii centra.

## Klubový hokej

S hokejom začínal v MHK Dubnica nad Váhom. V extralige debutoval počas sezóny 2000/01 v klube Dukla Trenčín, mužstvo sa prebojovalo do finále play-off, v ktorom prehralo s HKm Zvolen. V roku 2001 ho draftovalo Toronto Maple Leafs v 7. kole vstupného draftu zo 198. miesta. V ročníku 2003/04 sa Dukla opäť stretla vo finále so Zvolenom a získala majstrovský titul po víťazstve 4:2 na zápasy.

V priebehu nasledujúcej sezóny (lockout v NHL) prestúpil do Dubnice. Pred ďalším ročníkom 2005/06 Dubnica predala licenciu klubu MHC Martin a tri roky hral za tento klub. Od ročníka 2008/09 pôsobil v 
MsHK Žilina, po dvoch rokoch sa stal opäť hráčom Dukly Trenčín. V priebehu sezóny 2011/12 prestúpil do nemeckého mužstva MEC Halle 04, ktoré hráva tretiu najvyššiu súťaž – Oberligu.

### Klubová štatistika

## Reprezentácia
Reprezentoval na MS 20 2002, kde Slovensko obsadilo 8. miesto. Na MS 20 2003 bol kapitánom mužstva, po tom ako sa tesne pred začiatkom šampionátu zranil Milan Jurčina. Slovensko bez výrazných individualít obsadilo 5. miesto, Koložváry vyzdvihol silu kolektívu.

V seniorskej slovenskej reprezentácii odohral **6** zápasov, strelil **2** góly.

### Štatistika na významných podujatiach

*(štatistické údaje v článku sú zo [[19. august]]a [[2014]])*

## Externé odkazy
* 
* 

## Poznámky a referencie

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejisti draftovaní NHL
Kategória:Hokejisti draftovaní klubom Toronto Maple Leafs
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči MHC Martin
Kategória:Hráči ŠHK 37 Piešťany
Kategória:Hráči MsHK Žilina
Kategória:Hráči HK 95 Považská Bystrica
Kategória:Osobnosti z Dubnice nad Váhom
Peter Konder

**Peter Konder** (* 19. august 1971) je bývalý slovenský hokejový útočník.

## Klubový hokej
S hokejom začínal v Banskej Bystrici, hrával aj vo Zvolene, neskôr niekoľko rokov v britských súťažiach za Edinburgh Capitals a Guildford Flames. Počas sezóny 2006/07 pôsobil v Banskej Bystrici (1. SHL), následne ukončil aktívnu kariéru.

### Štatistiky

## Reprezentácia
V slovenskej reprezentácii odohral **4** zápasy, neskóroval.

## Externé odkazy
* 
* 

Kategória:Narodenia v 1971
Kategória:Slovenskí hokejisti
Kategória:Hráči HC Banská Bystrica
Kategória:Hráči HKm Zvolen
Roman Kontšek

**Roman Kontšek** (* 11. jún 1970, Žilina) je bývalý slovenský hokejový útočník.

## Klubový hokej

V juniorskom veku hrával za MHC Martin v 1. SNHL. V česko-slovenskej hokejovej lige debutoval v mužstve Dukla Trenčín. V roku 1990 bol draftovaný Washingtonom Capitals (v 7. kole z 135. miesta). V ročníku 1991/92 Dukla vybojovala svoj prvý majstrovský titul. Rovnaký úspech zaznamenal v tomto mužstve aj v prvom ročníku 
slovenskej extraligy.

V priebehu sezóny 1995/96 ho angažoval HC Třinec, počas ročníka 1997/98 sa vrátil sa do Trenčína. V máji 1999 uzavrel kontrakt s ďalším českým klubom HC Havířov. Išlo o zmluvu na jeden rok s možnou opciou na ďalší, ktorá bola využitá.

V ročníku 2001/02 pôsobil v MsHK Žilina, ďalší v talianskej lige za SV Renon. Od sezóny 2003/04 bol znovu hráčom Žiliny, pričom v sezóne v 2005/06 s ňou získal majstrovský titul – prvý v histórii klubu. V úvode ročníka 2006/07  prestúpil do HC Košice. Mužstvo sa dostalo do semifinále play-off, kde bolo vyradené Duklou Trenčín. Po skončení sezóny sa vrátil do Žiliny, kde podpísal dvojročnú zmluvu.

Po dvoch rokoch ukončil aktívnu kariéru a stal sa športovým manažérom klubu. 2. septembra 2010 ho generálny manažér Ľubomír Juriga-Brankovič odvolal z funkcie.

### Štatistiky

## Reprezentácia

Roman Kontšek bol členom česko-slovenskej reprezentácie do 18 rokov na Majstrovstvách Európy v rokoch 1987 a 1988 – získal striebornú a zlatú medailu. Na MS do 20 rokov 1989 v Anchorage strelil hetrik v zápase proti Švédsku, mužstvo ČSSR napokon vybojovalo bronz. V priebehu tohto šampionátu bol zatknutý v obchodnom dome kvôli údajnej krádeži voňavky, podľa Kontšeka išlo o nedorozumenie, ktoré sa s ním ťahá celý život. Následne dostal hráčsky dištanc na 18 mesiacov.

Tréner slovenskej reprezentácie Július Šupler ho nominoval na ZOH 1994 v Lillehammeri, kde Slovensko zaznamenalo olympijskú premiéru a dosiahlo 6. miesto, keď vypadlo vo štvrťfinále s Ruskom 2:3 po predĺžení. Na podujatí strelil štyri góly, hral v útoku s Otom Haščákom a Ľubomírom Kolníkom. Celkovo v slovenskej reprezentácii odohral **66** zápasov, strelil **23** gólov.

### Štatistika na významných podujatiach

## Poznámky a referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči MHC Martin
Kategória:Hráči Dukly Trenčín
Kategória:Hráči MsHK Žilina
Kategória:Hráči HC Košice
Kategória:Hráči HC Třinec
Kategória:Hráči HC Havířov
Kategória:Hráči SV Renon
Kategória:Slovenskí olympionici
Kategória:Slovenskí hokejisti draftovaní NHL
Kategória:Hokejisti draftovaní klubom Washington Capitals
Kategória:Osobnosti zo Žiliny

Kategória:Hokejisti na Zimných olympijských hrách 1998
Matúš Kostúr

**Matúš Kostúr** (* 28. marec 1980, Banská Bystrica) je slovenský hokejový brankár.

## Kariéra
Draftoval ho v roku 2000 tím New Jersey Devils v 5. kole ako 164. v poradí.

V slovenskom drese odchytal 2 zápasy. V súčasnosti chytá za **HK Poprad**.

## Iné projekty

## Externé odkazy
* 

Kategória:Osobnosti z Banskej Bystrice
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New Jersey Devils
Kristián Kováč

**Kristián Kováč** (* 1. január 1981, Košice) je slovenský hokejový útočník.

## Klubový hokej
Bol draftovaný klubom Colorado Avalanche v štvrtom kole draftu v roku 1999ako 122. v poradí.

V sezóne 2006/07 pôsobil v klube HC Košice s číslom dresu 81. O rok neskôr prestúpil do tímu rumunskej najvyššej súťaže HC Csíkszereda, kde patril k osobnostiam ligy.

### Štatistiky

## Reprezentácia
V slovenskej reprezentácii odohral **4** zápasy, neskóroval.

*(štatistické údaje v článku sú z 23. februára 2007)*

## Referencie

## Externé odkazy
* 
* 

Kategória:Narodenia v 1981
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Colorado Avalanche
Miroslav Kováčik

**Miroslav Kováčik** (* 9. november 1978, Nitra) je bývalý slovenský hokejový útočník. Od roku 2015 je prezidentom hokejového klubu HK Nitra.

## Klubový hokej
V sezóne 2005/06 pôsobil v klube HK Dynamax Nitra, pred ďalšou podpísal kontrakt s mužstvom ruskej superligy Sibir Novosibirsk, no nasledujúcu sezónu (2007/08) začal znova v HK Ardo Nitra, dohodol sa na tom s oboma klubmi 16. júna 2007. Sezónu v drese Nitry ale nedohral, lebo začiatkom roka 2008 prestúpil do švédskeho klubu Skellefteå AIK.

## Reprezentácia
Spolu odohral v slovenskej reprezentácii **48** zápasov, strelil **10** gólov.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na majstrovstvá sveta v lotyšskej Rige, jeho spolupráca s Andrejom Kollárom patrila medzi príjemné prekvapenia a vďaka tomu trávili omnoho viac času na ľade ako štvrté formácie na predošlých šampionátoch. Skóroval proti Kazachstanu v základnej skupine i proti Ukrajine v poslednom zápase nadstavbovej časti. Zaznamenal i asistenciu a spolu 6 plusových bodov. Slovensko vypadlo s Kanadou vo štvrťfinále a obsadilo 8. miesto.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na Majstrovstvá sveta 2007 v Rusku. Zaznamenal jednu asistenciu. Slovensko vypadlo so Švédskom vo štvrťfinále a obsadilo 6. miesto.

### [[Majstrovstvá sveta v ľadovom hokeji 2008|MS 2008]]
Reprezentoval aj na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Kováčik na šampionáte strelil jeden gól.

### Reprezentačná štatistika

*(štatistické údaje v článku sú z 11. mája 2007)*

## Referencie

## Externé odkazy
* 

Kategória:Slovenskí hokejisti
Kategória:Účastníci MS v hokeji 2007
Kategória:Účastníci MS v hokeji 2006
Kategória:Účastníci MS v hokeji 2008
Kategória:Hráči Dukly Trenčín
Kategória:Hráči HC Zlín
Kategória:Hráči HK Nitra
Kategória:Hráči HC Třinec
Kategória:Hráči Sibir Novosibirsk
Kategória:Hráči Skellefteå AIK
Kategória:Osobnosti z Nitry
Arne Kroták

**Arne Kroták** (* 6. jún 1972, Třinec) je bývalý hokejový útočník, rekordér v počte gólov v slovenskej extralige. Jeho brat Matej bol tiež hokejista.

## Klubový hokej

So seniorským hokejom začínal v Poprade v sezóna 1989/90, v tomto klube odohral väčšinu svojej kariéry. Od sezóny 2001/02 pôsobil štyri roky v HC Košice. Pred ročníkom 2005/06 sa vrátil do HK Poprad, mužstvo sa prekvapivo prebojovalo do finále play-off, v ktorom prehralo s MsHK Žilina.

5. januára 2010 v zápase proti Košiciam strelil svoj 394. gól v najvyššej súťaži čím sa stal najlepším slovenským strelcom v histórii česko-slovenskej ligy a slovenskej extraligy, predstihol tak dovtedajšieho lídra Vincenta Lukáča.
V júni 2012 ho angažoval klub druhej francúzskej ligy Nice Hockey Côte d'Azur, v 24 zápasov základnej časti zaznamenal 39 bodov.

V ročníku 2013/14 sa ako 41-ročný vrátil do HK Poprad, pričom stále patril k najlepším strelcom súťaže. V ročníkoch 2014/15 a 2015/16 pôsobil taktiež v klube HK Poprad a bol aj kapitánom klubu HK Poprad v týchto dvoch sezónach.

## Rekordy v slovenskej lige

### Rekordman Kroták odohral jubilejný 1000. zápas
Kapitán hokejistov HK Poprad Arne Kroták nastúpil v piatok 30. decembra 2011 na svoj jubilejný tisíci zápas v slovenskej extralige. Nijaký iný hokejista sa k takejto fantastickej méte ani zďaleka nepriblížil. Pred zápasom mu funkcionári klubu pripravili malú slávnosť. Potom si vychutnal oslavy takmer troch tisícok divákov na tribúnach, ktorí dlhú chvíľu skandovali jeho meno, a to pokračovalo aj takmer počas celej prvej tretiny – vždy, keď vykorčuľoval na ľad. 

### Arne Kroták prekonal hranicu 500 gólov
Veterán slovenských hokejových štadiónov Arne Kroták pokoril hranicu **500 gólov v najvyššej súťaži**. Skúsený štyridsaťtriročný útočník zaznamenal jubilejný presný zásah v prvej minúte piatkového stretnutia svojho Popradu na ľade Skalice a v 26. minúte pridal aj svoj 501. gól.
Kroták odštartoval profesionálnu kariéru v Košiciach ešte v rámci československej ligy. V tej slovenskej odohral väčšinu v drese Popradu, štyri sezóny strávil v HC Košice.

### Štatistiky

## Reprezentácia

Zúčastnil sa ME do 18 rokov v roku 1990, kde domáce mužstvo Česko-Slovenska vybojovalo bronzové medaily. V slovenskej reprezentácii debutoval 23. marca 1993 v zápase proti Taliansku. Prvý gól strelil 1. novembra 1994 v stretnutí proti Rumunsku a druhý 10. novembra 1999 proti Nemecku. V slovenskej reprezentácii spolu odohral **6** zápasov, strelil **2** góly.

### Štatistika na významných podujatiach

## Iné pôsobenie
Vo voľbách do orgánov samosprávnych krajov, ktoré sa konali 9. novembra 2013, kandidoval na poslanca za stranu NOVA, nebol zvolený.

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Poprad
Kategória:Hráči HC Košice
Kategória:Hráči HC Zlín
Kategória:Hráči HC Třinec
Kategória:Súrodenci v ľadovom hokeji
Kategória:Osobnosti z Popradu
Kristián Kudroč

**Kristián Kudroč** (* 21. máj 1981, Michalovce) je bývalý slovenský hokejový obranca, v sezóne 2010/11 pôsobiaci vo fínskom klube Ässät Pori. Pred príchodom do tohto klubu pôsobil v niekoľkých kluboch vo Švédsku a vo Fínsku, ako aj v zámorí, kde hrával tiež v NHL za Tampa Bay Lightning a Florida Panthers. Draftoval ho v roku 1999 tím New York Islanders v 1. kole ako 28. v poradí.

## Reprezentácia
V slovenskom drese odohral **21** zápasov, strelil **2** góly.

## Externé odkazy
* 
* Kristián Kudroč na eliteprospects.com

Kategória:Narodenia v 1981
Kategória:Žijúci ľudia
Kategória:Osobnosti z Michaloviec
Kategória:Slovenskí hokejisti
Kategória:Hráči Tampa Bay Lightning
Kategória:Hráči Philadelphia Phantoms
Kategória:Hráči Springfield Falcons
Kategória:Hráči Florida Panthers
Kategória:Hráči SaiPa Lappeenranta
Kategória:Hokejisti Ilves Tampere
Kategória:Hráči Södertälje SK
Kategória:Hráči Brynäs IF
Kategória:Hráči Frölunda HC Göteborg
Kategória:Hráči Ässät Pori
Kategória:Hráči Sibir Novosibirsk
Kategória:Hráči Barys Astana
Kategória:Slovenskí hokejisti draftovaní NHL
Kategória:Hokejisti draftovaní klubom New York Islanders
Kategória:Účastníci MS v hokeji 2012
Martin Kučera (hokejista)

**Martin Kučera** (* 25. máj 1978, Bratislava) je bývalý slovenský hokejový brankár.

## Reprezentácia
V slovenskom drese odchytal **2** zápasy.

## Externé odkazy
* 

Kategória:Narodenia v 1978
Kategória:Slovenskí hokejisti
Kategória:Slovenskí hokejoví brankári
Igor Liba

**Igor Liba** (* 4. november 1960, Prešov) je bývalý slovenský hokejový útočník. Od roku 2005 je členom Siene slávy slovenského hokeja a od roku 2024 Siene slávy IIHF.

## Klubový hokej
S hokejom začínal ako desaťročný, je odchovancom klubu ZPA Prešov. Hráč VSŽ Košice, Dukly Jihlava, Zeltwegu a HK Spišská Nová Ves. V NHL hráč Minnesota North Stars, Los Angeles Kings, New York Rangers. Bol draftovaný v roku 1983 tímom Calgary Flames v 5. kole z 91. miesta

## Reprezentácia
Je držiteľom striebornej medaily zo ZOH 1984 a bronzovej zo ZOH 1992. Majster sveta 1985, strieborný z MS 1982 – 83, bronzový z MS 1987,1992. V česko-slovenskom drese zaznamenal **211** štartov (najviac spomedzi všetkých slovenských hráčov), dosiahol v nich **66** gólov. Na Majstrovstvách sveta 1985 prispel významným spôsobom k zlatej medaile. Odohral **1** zápas aj za novotvoriacu sa slovenskú hokejovú reprezentáciu. V extralige a 1. lige hral aj za tím HK Spišská Nová Ves, pôsobil aj v rakúskom Zeltwegu.

## Iné projekty

## Externé odkazy
* 
* Igor Liba v Sieni slávy slovenského hokeja 

Kategória:Slovenskí hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Česko-slovenskí bronzoví olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom Calgary Flames
Kategória:Hráči Los Angeles Kings
Kategória:Hráči New York Rangers
Kategória:Hráči HC Dukla Jihlava
Kategória:Česko-slovenskí hokejisti
Kategória:Hráči EHC Biel
Kategória:Hráči HK Spišská Nová Ves
Kategória:Hráči VSŽ Košice
Kategória:Členovia Siene slávy slovenského hokeja
Kategória:Účastníci MS v hokeji 1983
Kategória:Účastníci MS v hokeji 1985
Kategória:Účastníci MS v hokeji 1986
Kategória:Účastníci MS v hokeji 1987
Kategória:Účastníci MS v hokeji 1992
Kategória:Osobnosti z Prešova
Ján Lipiansky

**Ján Lipiansky**, uvádzaný aj ako *Lipianský* (* 23. júl 1974, Bratislava) je bývalý slovenský hokejový útočník a hokejový tréner. Vyše 20 sezón hral v najvyšších súťažiach v Európe a kvôli svojej hre je známy aj ako hokejový džentlmen. V roku 2018 bol zvolený za poslanca miestneho zastupiteľstva bratislavskej mestskej časti Rača.

## Klubový hokej
Ján Lipiansky je rodák z Bratislavy, vyrastal v Rači  a s hokejom začínal ako osemročný v Slovane Bratislava. V tomto klube absolvoval premiéru medzi seniormi ešte vo federálnej súťaži v ročníku 1992/93. Do NHL bol draftovaný v roku 1994 tímom Philadelphia Flyers v 11. kole z 270. miesta. V ročníku 1994/95 pôsobil krátko v zámorskej AHL. Neskôr hrával aj v českej extralige (HC Karlovy Vary), fínskej SM-liige a nemeckej DEL.

Sezóny 2005/06, 2006/07 odohral v mužstve HC Košice s číslom dresu 19. Pred nasledujúcim ročníkom podpísal kontrakt s HK Ardo Nitra. V októbri však prestal s klubom trénovať, čo zdôvodnil tým, že mu neprichádza plat. Podal žiadosť na arbitrážnu komisiu SZĽH o vyslovenie neplatnosti zmluvy z dôvodu omeškania finančných platieb, tá rozhodla v jeho prospech a upresnila, že od 30. októbra sa stal voľným hráčom. Lipiansky následne uzavrel zmluvu s HKm Zvolen. Šéf predstavenstva nitrianskeho mužstva Ján Plandora uviedol, že klub podá celú záležitosť na civilný súd. Vo Zvolene bol kapitánom klubu. 

21. novembra 2008 prestúpil do konkurenčného klubu HC Slovan Bratislava, ktorého bol odchovancom. V roku 2010 predĺžil zmluvu na ďalší rok, generálny manažér Slovana ho označil za dôležitú súčasť mužstva. V tomto klube ostal aj počas jeho pôsobenia v KHL.

V lete 2013 ukončil svoju aktívnu hráčsku kariéru a začal pôsobiť ako tréner.

### Klubové štatistiky

## Reprezentácia
V roku 1992 sa zúčastnil za tím Česko-Slovenska ME juniorov, o dva roky bol členom slovenského výberu na MS juniorov.

V roku 1999 bol nominovaný na svetový šampionát, spolu v slovenskej reprezentácii odohral **31** zápasov, strelil **6** gólov.

### Vrcholové podujatia

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví tréneri
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Hráči Hershey Bears
Kategória:Hráči HC Karlovy Vary
Kategória:Hráči Ässät Pori
Kategória:Hráči HKm Zvolen
Kategória:Hráči HC Košice
Kategória:Hráči HK Nitra
Kategória:Hráči HC Slovan Bratislava
Kategória:Účastníci MS v hokeji 1999
Kategória:Osobnosti z Bratislavy
Miroslav Lipovský

**Miroslav Lipovský** (* 19. november 1976, Skalica) je slovenský hokejový brankár.

## Klubový hokej
Odohral niekoľko sezón v materskom klube HK 36 Skalica, neskôr chytal v Žiline a Liptovskom Mikuláši. Pred ročníkom 2005/2006 sa vrátil do Žiliny, ktorej významnou mierou pomohol k premiérovému titulu v slovenskej extralige. V úvode sezóny 2006/2007 prestúpil do HC Košice, kde pôsobil tri sezóny. V sezóne 2009/2010 prestúpil z Košíc do Žiliny. Sezónu 2010/2011 odohral v Poprade, kde získal striebro. V ročníku 2011/2012 pôsobil v dánskej hokejovej najvyššej súťaži v klube Frederikshavn White Hawks, kde nastúpil v 43 stretnutiach, v ktorých mal 90.14 % úspešnosť a 2.94 gólu na zápas. Pred sezónou 2012/2013 posilnil prvoligový klub HK Spišská Nová Ves (28 zápasov). V decembri 2012 odišiel do extraligovej Skalice na striedavý štart, opačným smerom putoval Zdenko Kotvan.

### Tituly
* 2005/06 - MsHK Žilina 
* 2008/09 - HC Košice

## Reprezentácia
V slovenskej reprezentácii odchytal **15** zápasov.

## Referencie

## Externé odkazy
* 

Kategória:Narodenia v 1976
Kategória:Slovenskí hokejisti
Kategória:Slovenskí hokejoví brankári
Kategória:Hráči HC Košice
Patrik Luža (1972)

**Patrik Luža** (* 13. apríl 1972, Bratislava) je slovenský hokejový obranca. Je otcom Patrika Lužu mladšieho, narodeného 27. júla 1994, ktorý je obrancom v HC Slovan.

## Klubový hokej
Je odchovancom Slovana Bratislava, kde odohral sedem sezón (z toho tri v česko-slovenskej najvyššej súťaži). Od ročníka 1999/00 hrával v Česku, prvé dva roky pôsobil v HC Zlín, neskôr vo Vsetíne, krátko v Pardubiciach, a v nižších súťažiach. V priebehu sezóny 2005/06 opustil Vsetín a zamieril do nórskej ligy (Lillehammer IIHK). Pred nasledujúcim ročníkom podpísal kontrakt so škótskym klubom Edinburgh Capitals.

### Štatistiky

## Reprezentácia
V slovenskej reprezentácii odohral **4** zápasy, neskóroval.

## Externé odkazy
* 
* 

Kategória:Narodenia v 1972
Kategória:Slovenskí hokejisti
138P/Shoemaker-Levy

**138P/Shoemaker-Levy** je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy. Bola objavená 13. novembra 1991.

Kategória:Periodické kométy
Kategória:Astronomické objekty objavené v roku 1991
143P/Kowal-Mrkos

**143P/Kowal-Mrkos** je periodická kométa, ktorú objavili Charles T. Kowal a Antonín Mrkos. Bola objavená 23. apríla 1984.

Kategória:Periodické kométy
Kategória:Astronomické objekty objavené v roku 1984
139P/Vaisala-Oterma

**139P/Vaisala-Oterma** je periodická kométa, ktorú objavili Yrjö Väisälä a Liisi Oterma. Bola objavená 7. októbra 1939.

Kategória:Periodické kométy
Kategória:Astronomické objekty objavené v roku 1939
132P/Helin-Roman-Alu

**132P/Helin-Roman-Alu** je periodická kométa, ktorú objavili Eleanor F. Helinová, Brian P. Roman a Jeff Alu. Bola objavená 26. októbra 1989.

Kategória:Periodické kométy
Kategória:Astronomické objekty objavené v roku 1989
130P/McNaught-Hughes

**130P/McNaught-Hughes** je periodická kométa, ktorú objavili Robert H. McNaught a Shaun M. Hughes. Bola objavená 30. septembra 1991.

Kategória:Periodické kométy
Kategória:Astronomické objekty objavené v roku 1991
120P/Mueller

**120P/Mueller** je periodická kométa, ktorú objavila Jean Muellerová. Bola objavená 18. októbra 1987.

Kategória:Periodické kométy
Kategória:Astronomické objekty objavené v roku 1987
Knoppix

**Knoppix** je bootovateľné „live CD“ s&nbsp;operačným systémom Linux, kolekciou GNU/Linux softvéru, automatickou detekciou hardvéru, s&nbsp;podporou pre množstvo grafických kariet, SCSI a USB zariadení a iných periférnych zariadení. Knoppix je možné využiť ako linuxové demo, náučné CD, záchranný systém, alebo ako platformu pre demá komerčných softvérových produktov.

Nie je potrebné čokoľvek inštalovať na disk. Vďaka dekomprimácii „za jazdy“ sa na CD nachádza do 2&nbsp;GiB inštalovaného softvéru. Od verzie 4.0.2 sa Knoppix distribuuje aj na DVD, na ktorom sa nachádza až 8&nbsp;GiB inštalovaného softvéru.

Popularitu si Knoppix získal hlavne vďaka autodetekcii hardvéru, ktorá umožňuje spustiť Knoppix v&nbsp;grafickom prostredí bez nutnosti manuálnej konfigurácie.

Knoppix je založený na distribúcii Debian a názov Knoppix je odvodený od priezviska autora projektu Klausa Knoppera.

## Referencie

## Pozri aj
* Zoznam distribúcií Linuxu

## Iné projekty

## Externé odkazy
* USB Knoppix – Instalácia Knoppixu na USB flash disk 

Kategória:Distribúcie Linuxu
Kategória:Live CD
Lada Niva

náhľad|Lada Niva

**LADA Niva** (**VAZ 2121**) je terénny automobil s pohonom 4 × 4 vyrábaný ruskou automobilkou AvtoVAZ.

Automobil je vhodný do náročného terénu, kde sa naplno prejavia jeho schopnosti a vlastnosti. Niva sa stala populárnou v mnohých krajinách vďaka  dobrým jazdným vlastnostiam v teréne, priaznivej cene. Predovšetkým v Kanade, Austrálii a taktiež v západnej Európe je vo svojej kategórii stálicou v ponuke.

Niva má samonosnú, trojdverovú karosériu, uzamykateľný medzinápravový diferenciál a redukciu.

## Dejiny
* Výroba automobilu sa začala v roku 1977 uvedením 3-dverového modelu s benzínovým motorom 1,6 l (57 kW/77 k). 
* V roku 1993 sa Nive dostalo modernizácie vzhľadu a interiéru a tiež nový motor s objemom 1,7 l s vstrekovaním paliva (59 kW/80 k), ktorý nahradil dovtedy používaný motor s objemom 1,6 l a verzia s dieselovým motorom (Peugeot) LADA Taiga 1,9 D (47 kW/64k) 
* V roku 1995 bola uvedená 5-dv. verzia s predĺženým rázvorom (VAZ 2131) a motorom 1,8 (60 kW/82 k), modernizovaným motorom 1,7 s elektronickým vstrekovaním paliva od General Motors (VAZ 21214).
* Rok 1998 pribudla úžitková verzia pick-up
* 2002 predstavená nová generácia, ale pokračuje výroba existujúceho modelu 
* 2003 plánované ukončenie výroby a nahradenie nástupnickým modelom Chevrolet Niva, avšak výroba pokračuje aj po tomto termíne súbežne.

## Technické parametre

## Iné projekty
 

## Externé odkazy
* Slovenská stránka priaznivcov Nivy

Niva
Kategória:Automobily s pohonom 4 × 4
Kategória:Terénne automobily
119P/Parker-Hartley

**119P/Parker-Hartley** je periodická kométa, ktorú objavili Quentin A. Parker a Malcolm Hartley. Bola objavená 2. marca 1989.

Kategória:Periodické kométy
Kategória:Astronomické objekty objavené v roku 1989
105P/Singer Brewster

**105P/Singer Brewster** je periodická kométa, ktorú objavil Stephen Singer-Brewster. Bola objavená 3. mája 1986.

Kategória:Periodické kométy
Kategória:Astronomické objekty objavené v roku 1986
Michal Macho

**Michal Macho** (* 17. január 1982, Martin) je bývalý slovenský hokejový útočník. 

## Klubový hokej

Macho je odchovancom Martina. V roku 2000 bol drafrovaný klubom San Jose Sharks v 6. kole ako 183. v poradí. V sezóne 2002/2003 odišiel z extraligového Martina do bratislavského Slovana a v tíme pobudol až do konca sezóny 2005/2006. Sezónu 2006/2007 začal v zámorí v klube Worcester Sharks, no kvôli zraneniu nastúpil len na 27 zápasov. V júni 2007 podpísal dvojročnú zmluvu s Košicami, no ešte v novembri toho istého roka sa s klubom dohodol na ukončení spolupráce a vrátil sa do rodného Martina, kde hral ďalšie dve sezóny. V roku 2009 ukončil s Martinom spoluprácu a odišiel do Česka, kde podpísal dvojročnú zmluvu s tímom BK Mladá Boleslav. Po skončení zmluvy sa vrátil do tímu HC Slovan Bratislava, kde nastúpil v 33 zápasoch základnej časti (3 góly, 8 asistencií). Pred sezónou 2012/2013 podpísal zmluvu s ruským klubom Sariarka Karaganda (VHL).

### Klubová štatistika

## Reprezentácia
V slovenskej reprezentácii odohral **11** zápasov, strelil **2** góly.

Tréner Ján Filc ho nominoval na MS 2009 vo Švajčiarsku.

*(štatistické údaje v článku sú z 11. apríla 2009)*

## Referencie

## Externé odkazy
* 
* 
* Michal Macho na eliteprospects.com

Kategória:Narodenia v 1982
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom San José Sharks
Kategória:Osobnosti z Martina
Kategória:Účastníci MS v hokeji 2009
Kategória:Účastníci MS v hokeji 2010
Miroslav Marcinko

**Miroslav Marcinko** (* 16. január 1964) je bývalý slovenský hokejový obranca, momentálne pôsobiaci ako tréner A mužstva v klube HC Košice.

## Klubový hokej
* do 1983 – LVS Poprad
* 1983-84 – HC Košice
* 1984-86 – Dukla Trenčín
* 1986-93 – HC Košice
* 1993 – Ilves Tampere
* 1993-94 – HC Košice
* 1994-96 – HC Reims
* 1996-99 – HK VTJ Spišská Nová Ves
* 1999-00 – Zeltweg
* 2000-01 – TEV Miesbach

## Trénerské pôsobenie
V rokoch 2004 – 2006 pôsobil v klube HC Košice ako asistent trénera Dušana Gregora a neskôr Jána Selveka

## Reprezentácia
V slovenskej reprezentácii odohral **53** zápasov, strelil **9** gólov. Reprezentoval na ZOH 1994. Na MS C 1994 v Poprade a Spišskej Novej Vsi roku 1994 bol kapitánom mužstva. 

Má dvoch synov, Tomáš Marcinko je hokejový útočník.

## Externé odkazy
* 
* Miroslav Marcinko na eliteprospects.com

Kategória:Narodenia v 1964
Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Hráči HK Poprad
Kategória:Hráči HC Košice
Kategória:Hráči Dukly Trenčín
Tomáš Malec

**Tomáš Malec** (* 13. máj 1982, Skalica) je bývalý slovenský hokejový obranca.

## Klubový hokej
Tomáš bol draftovaný v roku 2001 zo 64. miesta v 3. kole klubom Florida Panthers. Po dvoch sezónach v juniorskej lige QMJHL za Rimouski Oceanic, počas ktorých získal na neho právo klub Carolina Hurricanes debutoval v roku 2002 v AHL. V sezóne 2002-03 odohral svoje prvé zápasy v NHL za Carolinu Hurricanes, celkovo v sezóne odohral za hurikánov 41 zápasov.

Tomáš Malec bol hráčom klubu NHL New York Islanders, kam ho klub vymenil cez sezónu 2006/07. Hneď po tejto výmene bol poslaný na farmu do Bridgeport Sound Tigers.

V sezóne 2005/06 odohral v NHL 2 zápasy za Ottawu Senators. Väčšinu sezóny strávil na farme Ottawy v klube Binghamton Senators v AHL.

Od sezóny 2007-08 pôsobil v českej najvyššej súťaži, kde bol jeho prvým pôsobiskom klubom HC Oceláři Třinec.

## Úspechy
* nováčik roku v QMJHL - Raymond Lagace Trophy (2000-2001)

## Reprezentácia
V slovenskom drese odohral **16** zápasov, v ktorých neskóroval.

## Iné projekty

## Externé odkazy
* 

Kategória:Slovenskí hokejisti
Kategória:Hráči Carolina Hurricanes
Kategória:Hráči Ottawa Senators
Kategória:Hráči Bridgeport Sound Tigers
Kategória:Hráči Kometa Brno
Kategória:Hráči HC Třinec
Kategória:Hráči Binghamton Senators
Kategória:Hráči Pirátov Chomutov
Kategória:Slovenskí hokejisti draftovaní NHL
Kategória:Hokejisti draftovaní klubom Florida Panthers
Stanislav Medřík

**Stanislav Medřík** (* 4. apríl 1966, Nitra) je bývalý slovenský hokejista, ktorý hrával na poste obrancu. Je odchovancom klubu Plastika Nitra.

## Klubový hokej
Stanislav Medřík začínal s hokejom v rodnej Nitre v klube Plastika Nitra. K hokeju sa dostal až v desiatich rokoch. Ako dorastenec prestúpil do Dukly Trenčín. Ako veľký talent po krátkej epizóde medzi trenčianskymi dorastencami začal trénovať s mužmi, a zakrátko začal hrávať seniorskú súťaž. Premiéru medzi mužmi, tak absolvoval V Dukle Trenčín v sezóne 1983/1984, keď v jej drese odohral 3 stretnutia. Nasledujúcich 6 sezón sa stal stabilným členom jej obrany.

V sezóne 1990/1991 obliekol reprezentačný dres bývalého Československa na majstrovstvách sveta. Nastúpil na 10 stretnutí.

Ďalšiu sezóne odohral v rakúskej lige za klub EK Zell am See. Po jednej sezóne v rakúskej lige sa vrátil do Dukly Trenčín, kde strávil ďalšie tri ročníky. V ročníku 1993/94 získal s Duklou Trenčín majstrovský titul, keď vo finále porazili klub HC Košice 3:2 na zápasy. Nasledujúcu sezónu obhajovali v Dukle Trenčín titul, ale vo finále podľahli práve tímu HC Košice.

Po sezóne prestúpil do českej extraligy, kde odohral za klub AC ZPS Zlín dve sezóny. Hneď v prvej z nich získal so Zlínom striebornú medailu. Sezónu 1997/1998 strávil v druhej najvyššej nemeckej súťaži. Pred ďalšou sezónou sa opäť vrátil do Dukly Trenčín. Aj v tomto ročníku si zahral finále, ale tentokrát s úspešným koncom, keď vo finále zdolali hokejistov HC Košice 3:1 na zápasy. Ročník 1999/2000 začal v tíme HKM Zvolen, ale dohral ho v klube MsHK Žilina za ktorú odohral prevažnú časť ročníka. Sezónu 2000/2001 odohral v Nemecku, kde  hrával tretiu ligu za klub ESC Erfurt a štvrtú ligu za klub EV Ravensburg.

Kariéru ukončil v klube HK Spartak Dubnica nad Váhom za ktorú v tejto sezóne hral okrem stretnutí 1. hokejovej ligy aj stretnutia Interligy v ktorej v tej sezóne klub z Dubnice nad Váhom pôsobil.

## Štatistiky – Základná časť

## Štatistiky – Play-off

## Reprezentačná kariéra

## Referencie

## Externé odkazy
* 

## Zdroj
* Stanislav Medřík na eliteprospects
* Stanislav Medřík na eurohockey.com

Kategória:Slovenskí hokejisti
Kategória:Slovenskí olympionici
Kategória:Účastníci MS v hokeji 1996
Kategória:Hráči Dukly Trenčín
Kategória:Hráči HK Nitra
Kategória:Hráči MHK Dubnica nad Váhom
Kategória:Hráči HC Zlín
Kategória:Osobnosti z Nitry
Roman Mega

**Roman Mega** (* 27. október 1970, Bratislava) je bývalý slovenský hokejový brankár a tréner.

## Klubový hokej
Známy je najmä z pôsobenia v Slovane Bratislava. Okrem toho chytal za MHk 32 Liptovský Mikuláš, v poľských kluboch Podhale Nowy Targ, Stoczniowiec Gdansk, maďarskom Alba Volán Székesféhervár, v srbskom mužstve Vojvodina Novi Sad a slovinskom Olimpija Hertz Ľubľana, odkiaľ sa vrátil na Slovensko do HK Trnava v 1. hokejovej lige. Klubu pomohol k historickému štvrtému miestu v sezóne 2004/05. Aktívnu hráčskú kariéru ukončil v sezóne 2005/06 v drese HK Trnava. V zahraničných mužstvách patril medzi najlepších brankárov v danej lige. 

## Reprezentácia
V slovenskej reprezentácii odchytal 4 zápasy. Preslávil sa najmä zápasom proti Kanadskému národnému hokejovému mužstvu na Svetovom pohári v roku 1996, kde predviedol životný výkon (napriek tomu favorit napokon zvíťazil 3:2). O jeho „megavýkone" svedčí fakt, že po zápase od Kanaďanov dostal ocenenie ako tretia hviezda zápasu hneď za spasiteľmi Kanady Theom Fluerym a Steveom Yzermanom.

V sezóne 2012/13 pôsobil ako asistent trénera v slovenskej reprezentácii do 18 rokov, kde sa venoval hlavne práci s brankármi.

## Hráčske štatistiky
* 1990-1997  HC Slovan Bratislava  
* 1997-1998  MHk 32 Liptovský Mikuláš     
* 1998-1999  Podhale Nowy Targ  
* 1999-00  Stoczniowiec Gdansk   
* 2000-2002  Székesfehérvár  IEL  
* 2002-03  Vojvodina Novi Sad  IEL     
* 2003-2004  Olimpija Ľubľana IEL  
* 2004-2006  HK Trnava  

## Trénerské štatistiky
* 2012-2013  Slovakia U18  WJC-18 Asst. Coach 
* 2013-2014  HK Považská Bystrica Goalie Coach
* 2014-2015  HOBA Bratislava U18 Goalie Coach

## Zdroje
* http://www.eliteprospects.com/player.php?player=60093
* http://eurohockey.com/player/480-roman-mega.html
* http://www.hokejportal.net/?q=clanok/trener-brankarov-roman-mega-nasi-brankari-patria-k-najlepsim-v-europe!-/19115
* http://www.hoba.sk/node/4091 
* https://sk-sk.facebook.com/NasNajlepsiTrenerRomanMega
* http://slovaknhl.sk/print.php?id=4510

Kategória:Slovenskí hokejoví brankári
Kategória:Slovenskí hokejisti
Kategória:Osobnosti z Bratislavy
Miroslav Michalek

náhľad|220x220bod
**Miroslav Michalek** (* 30. jún 1965, Zvolen) je bývalý hokejový brankár, neskôr prezident hokejového klubu HKm Zvolen a hráčsky agent. Je členom Slovenskej asociácie olympionikov. V súčasnosti (2024) pôsobí a podniká v írskom Dubline.

## Vzdelanie
Po úspešnom absolvovaní štúdia dopravy na strednej škole vo Zvolene absolvoval štúdium efektívneho manažmentu v Banskej Bystrici (2000); Marketing, Business, Management v Lausanne (2010) a Hockey GM and Scouting v Portlande (2015). Aktuálne (2024) sa zaoberá štúdiom financií a investícií v Dubline.

## Hokejová kariéra
V rokoch 19821999 bol profesionálnym hokejovým brankárom, za HC Slovan Bratislava odchytal 127 zápasov.

Bol súčasťou česko-slovenského olympijského tímu (19901992) a slovenskej reprezentácie (19931998). Reprezentoval na zimných olympijských hrách v roku 1994 v Lillehammeri, kde skončil slovenský tím pri svojej premiére na 6. mieste. Bol členom tímu na pamätných MS skupiny „C“ na Slovensku a aj členom reprezentácie Slovenska na majstrovstvách sveta 1998 vo Švajčiarsku.

## Ďalšie aktivity
Po skončení aktívnej kariéry pôsobil ako hráčsky agent s licenciou NHLPA (20012011). Bol jedným zo štyroch Európanov a zároveň prvým na Slovensku s licenciou NHLPA. Bol prezidentom hokejového extraligového klubu HKm Zvolen, zakladateľom a vlastníkom tímu HC Jackals pôsobiaceho v ruskej MHL. Tento tím však kvôli začiatku konfliktu medzi Ruskom a Ukrajinou v roku 2014 stratil veľkú časť sponzorov a musel svoje účinkovanie v ruskej lige ukončiť ešte pred štartom súťaže.

Založil spoločnosti GMG Sport a HW Group. Od mája 2019 pôsobí v írskom Dubline, kde sa venuje svojej spoločnosti Michalek Investments Limited, ktorá spadá do portfólia HW Group.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví brankári
Kategória:Hráči HKm Zvolen
Kategória:Hráči HC Slovan Bratislava
Kategória:Slovenskí olympionici
Kategória:Hokejisti na Zimných olympijských hrách 1994
Kategória:Účastníci MS v hokeji 1998
Kategória:Osobnosti zo Zvolena